**ORDIN nr. 1788/C din 1 septembrie 2011 privind aprobarea tarifelor pentru serviciile auxiliare prestate de oficiile registrului comerţului de pe lângă tribunale şi de Oficiul Naţional al Registrului Comerţului**
Având în vedere dispoziţiile art. 4 din Hotărârea Guvernului nr. [**113/2010**](file:///C%3A%5CUsers%5Ctestoem%5Csintact%204.0%5Ccache%5CLegislatie%5Ctemp396288%5C00129743.htm) privind aprobarea taxelor şi tarifelor pentru operaţiunile efectuate de Oficiul Naţional al Registrului Comerţului şi oficiile registrului comerţului de pe lângă tribunale,

în conformitate cu dispoziţiile art. 36 alin. (1) din Hotărârea Guvernului nr. [**652/2009**](file:///C%3A%5CUsers%5Ctestoem%5Csintact%204.0%5Ccache%5CLegislatie%5Ctemp396288%5C00123380.htm) privind organizarea şi funcţionarea Ministerului Justiţiei, cu modificările şi completările ulterioare,

**ministrul justiţiei** emite următorul ordin:

**Art. 1**

Se aprobă tarifele pentru serviciile auxiliare prestate de oficiile registrului comerţului de pe lângă tribunale şi de Oficiul Naţional al Registrului Comerţului, prevăzute în anexa care face parte integrantă din prezentul ordin.

**Art. 2**

Oficiul Naţional al Registrului Comerţului şi oficiile registrului comerţului de pe lângă tribunale vor lua măsurile necesare în vederea ducerii la îndeplinire a prevederilor prezentului ordin.

**Art. 3**

La data intrării în vigoare a prezentului ordin se abrogă Ordinul ministrului justiţiei nr. [**2.582/C/2004**](file:///C%3A%5CUsers%5Ctestoem%5Csintact%204.0%5Ccache%5CLegislatie%5Ctemp396288%5C00077835.htm) privind aprobarea tarifelor pentru serviciile auxiliare prestate de oficiile registrului comerţului de pe lângă tribunale şi de Oficiul Naţional al Registrului Comerţului, publicat în Monitorul Oficial al României, Partea I, nr. 953 din 18 octombrie 2004.

**Art. 4**

Prezentul ordin se publică în Monitorul Oficial al României, Partea I.

-\*\*\*\*-

|  |
| --- |
| p. Ministrul justiţiei,**Alina Mihaela Bica,**secretar de stat |

**ANEXĂ:** **TARIFE pentru serviciile auxiliare prestate de oficiile registrului comerţului de pe lângă tribunale şi de Oficiul Naţional al Registrului Comerţului**

|  |  |  |
| --- | --- | --- |
| Nr. crt. | Denumirea serviciului | Tariful \*)(lei) |
| 1. | Multiplicare de documente (copii xerox): |  |
|  | - format A4 - 1 faţă | 0,40 |
|  | - format A4 - faţă/verso | 0,56 |
| 2. | Transmitere de documente prin fax | 2,42 |
| 3. | Transmitere de documente, prin poştă, în ţară | 6,45 |
| 4. | Tehnoredactare de cereri şi declaraţii | 6,45 |
| 5. | Îndrumare pentru completarea corectă a cererilor adresate oficiului registrului comerţului, altele decât cererea de înregistrare a persoanelor juridice, fizice, asociaţiilor familiale şi cererea pentru obţinerea autorizării funcţionării | 3,63 |
| 6. | Expediere de documente, prin poştă, în străinătate - cu confirmare de primire | 120,97 |
| 7. | Expediere de documente, prin poştă, în străinătate - fără confirmare de primire | 20,16 |

\*) Tarifele nu includ T.V.A.

Publicat în Monitorul Oficial cu numărul 800 din data de 11 noiembrie 2011